จับตา! “เทเรซา เมย์” ว่าที่นายกฯคนใหม่อังกฤษ
จับตา! "เทเรซา เมย์"ว่าที่นายกฯคนใหม่อังกฤษ เตรียมเข้าทำหน้าที่แทนนาย "เดวิด คาเมรอน" ที่ประกาศจะลาออกจากตำแหน่งในวันพรุ่งนี้ (13 ก.ค.)
12 ก.ค. 2559

ผู้สื่อข่าวรายงานว่า เทเรซา เมย์ รัฐมนตรีกระทรวงมหาดไทยของสหราชอาณาจักร ในฐานะหัวหน้าพรรคอนุรักษ์นิยมคนใหม่ และว่าที่นายกรัฐมนตรีคนใหม่ของอังกฤษ เตรียมเข้าทำหน้าที่แทนนายเดวิด คาเมรอน ซึ่งประกาศว่าจะลาออกจากตำแหน่งในวันพรุ่งนี้ (13 ก.ค.)
นายคาเมรอนกล่าวว่า เขาจะเข้าประชุมสภาผู้แทนราษฎรเป็นครั้งสุดท้ายในวันพุธนี้ ก่อนที่จะเดินทางไปเข้าเฝ้าสมเด็จพระราชินีนาถเอลิซาเบ็ธที่ 2 เพื่อยื่นจดหมายลาออกจากตำแหน่ง
ทั้งนี้ ภารกิจของเมย์ในฐานะนายกฯคนใหม่ของอังกฤษ คือการแต่งตั้งรัฐมนตรีว่าการกระทรวงการคลัง ซึ่งจะมารับหน้าที่เจรจาด้านต่างๆ เพื่อป้องกันไม่ให้เศรษฐกิจของประเทศต้องตกสู่ภาวะถดถอยภายหลัง Brexit รวมทั้งการแต่งตั้งรัฐมนตรีกระทรวงมหาดไทยคนใหม่ที่จะเข้ามาทำหน้าที่แทนเธอ